stanford-oval/wikipedia huggingface dataset:
Erkki Pohjanheimo (lentäjä)
Aiheesta muualla

Erkki Pakarinen: Pakkolasku Pyryllä ja jatkokoulutusta
Matti Hämäläinen: Pommituslentolaivue 44 / Suomen ilmavoimien laivueet 2, s. 28, 32, 44, 350, Koala 2003, ISBN 952-5186-42-3.
Multian veteraanikirjatoimikunta: Sotataipaleemme - Multian veteraanikirja, s 308-310, 349, Multian veteraanikirjatoimikunta 2003, ISBN 952-91-6435-1.
Antero Raevuori: Järviset - Legendaarinen suomalainen urheilijaperhe, s. 250-251, 255-257, Kustannusosakeyhtiö Revontuli 2009, ISBN 978-952-5767-18-6.
Antti O. Arponen - Markku Kasila - Vesa-Matti Peltola: He antoivat kaikkensa - Viime sodissa menehtyneet suomalaiset mestariurheilijat, s. 345-349, Auditorium kustannusosakeyhtiö 2014, ISBN 978-952-7043-03-5
Tuomas Hoppu, toimittaja: Kansa taisteli - Sodan monet todellisuudet, s. 122-126, WSOY 2012, ISBN 978-951-0-39266-9
Susanna Nyrhilä, toimittaja: Elämä ilman isää - Sotaorpojen kertomuksia, s. 27-29, Lapuan kaatuneitten omaiset 2015, ISBN 978-952-93-6227-1
Sirpa Lehtomäki, toimittaja: Lehtomäki - sukutila Multian Sahrajärvellä, s. 106 ja 467-470, ISBN 978-952-93-6474-9
Seppo Uolamo: Härmälä - Tampereen lentokenttä, s. 93-94, Apali Oy 2004, ISBN 952-5026-41-8
Keskinen - Stenman - Niska: Suomalaiset hävittäjät - Suomen ilmavoimien historia 14, s.37 (Pyry-koneitten historia - VL PY 37), AR-kustannus 1990, ISBN 951-95821-0-X
Erkki Pohjanheimo: Nauha pyörii ja kamera käy - Matkani levytysstudiosta tv-ohjaamoon, muistelmateos, s. 23, Aurinko Kustannus Oy, 2022, ISBN 978-952-230-805-4
Luutnantti Erkki Pohjanheimo Dornier-pommikoneen ohjaamossa. Lentolaivue 46 keväällä 1942.
Kapteeni Erkki Pohjanheimon ohjaama Pyry PY-37 Tampreen Koivistonkylässä 7.3.1943.
Lailujärvi

| Lailujärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°13′53″N, 23°11′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sammunjoen valuma−alue‎ (35.18)
Laskujoki:  Kravi Sammaljokeen
Järvinumero:  35.183.1.004
Mittaustietoja
Pinnankorkeus:  82,5 – 85 m  
Pituus:  150 m  
Leveys:  50 m  
Rantaviiva:  0,673 km  
Pinta-ala:  1,12 ha  
Saaria:  ei saaria
 fiLailujärvi 
Lailujärvi on Pirkanmaalla Sastamalassa Sammaljoella sijaitseva järvi.
Maantiede

Lailujärven pinta-ala on 1,1 hehtaaria ja sen pituus on 200 metriä ja leveys 50 metriä. Se on muodostunut Lailuvuoren juurelle sen pohjoispuolelle. Järven rannat ovat alavaa savimaastoa, jonka eteläpuoli kohoaa varsin jyrkkänä mäen päälle. Lailuvuori kohoaa yli 50 metrin korkeuteen vedenpinnasta. Järven rantaviiva on 0,67 kilometriä pitkä ja ranta on metsittynyttä suota, joka on syntynyt kosteikon umpeenkasvun seurauksena. Järvi on autio eikä sen rantaan tule tietä.
Vesistösuhteita

Lailujärvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Sammunjoen valuma-alueella (35.18). Järvellä ei ole tulo-ojia, sillä se sijaitsee suon keskellä. Suolle tulee kuitenkin Lailujärvenojsa idästä päin ja lyhyt kuivatusoja lännestä. Järven laskuoja Kravi lähtee järven luoteisrannasta, joka yhtyy 1,6 kilometrin jälkeen Sammaljokeen. Järven vedenpinnan korkeus on 82,5–85,0 metriä.
Historiaa

Vuoden 1855−56 Kalmbergin kartastossa järven nimi kirjoitetaan "Lainujärvi" ja se on kartassa autio. Järvelle tulee Sammaljoen sillalta polku. Vuoden 1930 Tyrvään seudun taloudellisessa kartassa järvi on varsin pieni, joten sen vedenpinta on ehditty laskemaan ja järven pohjois- ja itäpuolen alueet on raivattu peltomaaksi. Vuonna 1961 julkaistussa peruskartassa on järvi pohjoispuolen peltoihin verrattuna lähes kaksikertaa nykyistä pitempi. Syy saattaa olla rantojen umpeenkasvu.
Kingpin (sarjakuvahahmo)

| Kingpin |
| --- | --- |
 Kingpin, alamaailman kiistämätön johtaja
Luoja(t):  Stan Lee & John Romita Sr.
Kustantamo:  Marvel
Ensiesiintyminen:  Amazing Spider-Man #50 (heinäkuu 1967)
Henkilötiedot
Oikea nimi:  Wilson Fisk
Status:  Aktiivinen
Pituus:  201 cm
Paino:  204 kg
Edelliset ryhmäsidokset:  Hydra, Elektra,  Napakymppi, Tyfoidi
Henkilöllisyydet:  Tappi (animaatiosarjan suomennoksissa)
Voimat:  Erittäin älykäs, miltei yli-inhimillisen voimakas ja notkea lähitaistelija, mestari useissa taistelulajeissa
Suhteet
Sukulaiset:  Vanessa Fisk (vaimo), Richard Fisk (poika, kuollut)
Kingpin (esiintynyt Suomessa myös nimellä Keppi ja Tappi), oikealta nimeltään Wilson Fisk on Marvel-kustantamon luoma sarjakuvahahmo. Hahmon loivat Stan Lee ja John Romita Sr.. Kingpin esiintyi ensimmäistä kertaa The Amazing Spider-Man -sarjakuvan numerossa 50 (1967). Kingpinin pääasiallisia vihollisia ovat muun muassa Hämähäkkimies, Daredevil ja Tuomari. Hahmo perustunee näyttelijä Sydney Greenstreetin esittämään henkilöön elokuvassa Maltan haukka.
Kingpin on valtaisan kokoinen, kylmäverinen New Yorkin mafiajohtaja, vaikka hänen lukuisat lakimiehensä pitävätkin "nöyrän maustekauppiaan" julkisuuskuvan jatkuvasti puhtoisena. Kingpin oli keskeisessä roolissa Frank Millerin Daredevil-tarinoissa, jonka jälkeen Kingpin ja Daredevil ovat olleet toistensa arkkivihollisia.
Kingpin esiintyi tärkeässä osassa myös Hämähäkkimiehen animaatiosarjassa, ja vuoden 2003 Daredevil-elokuvassa Kingpiniä esitti Michael Clarke Duncan, joka palasi rooliinsa vuonna 2003 valmistetussa Hämähäkkimies-animaatiosarjassa.
Suomessa Kingpin esiintyi ensimmäisen kerran Ihmesarjan numerossa 19 (1967) tarinassa Keppi iskee.
Historia

Kingpin oli lapsena köyhä ja häntä kiusattiin koulussa ylipainonsa takia. Sen vuoksi hän aloitti voimaharjoittelun, ja hänen vellova läskinsä on itse asiassa silkkaa lihasta. Hänestä kehkeytyi yksi New Yorkin menestyneimmistä rikollisista. Kaduilta hän pääsi pois kun rikollispomo Don Rigoletto löysi hänet ja otti hänet turvamiehekseen. 
Lopulta hän tappoi Rigoletton ja otti hänen liiketoimensa haltuunsa. 
Kingpinistä tuli New Yorkin suurin rikollispomo, mutta hän sai myös lukuisia vihamiehiä.
Monet jengit, erityisesti Maggia ja Hydra halusivat hänet pois vallasta. Myöhemmin jengit liittoutuivat Fiskiä vastaan ja romahduttivat hänen valtakuntansa. Fisk pakeni ensin Eurooppaan, piileskellen pääasiassa Lontoossa ja päätyi lopulta Japaniin jossa perusti pikku liiketoimia kerätäkseen rahaa paluutaan varten. Lopulta hän palasi ja otti kuviot haltuunsa jälleen ja tapasi myös elämänsä naisen, Vanessan, joka pyysi Fiskiä valitsemaan hänen ja rikollisuuden välillä.
Siispä hän jätti väliaikaisesti bisneksensä ja muutti vaimoineen ja lapsineen (Richard Fisk) takaisin Japaniin kunnes jengisodat veivät hänen kiinnostuksensa takaisin New Yorkiin. Richard Fisk ei tiennyt isänsä rikollistaustasta ennen kuin hän meni yliopistoon. Valmistuttuaan hän sanoi vanhemmilleen matkustavansa läpi Euroopan. Vain kuukausia tämän jälkeen Kingpin vaimoineen sai tiedon, että heidän poikansa oli kuollut hiihto-onnettomuudessa. Tämä ei kuitenkaan pitänyt paikkaansa ja Richardista tuli yksi isänsä suurimmista vihollisista. Myöhemmin Richard valtasi isänsä bisnekset. Sittemmin Vanessa tappoi Richardin ja karkasi maasta Kingpinin rikkauksien kanssa sillä välin kun tämä oli tervehtymässä nimeltä mainitsemattomassa Euroopan maassa.
Tällä hetkellä Kingpin on vankilassa.
Voimat ja varusteet

Kingpinillä ei ole varsinaisia supervoimia. Hän on kuitenkin erittäin vahva ja kestävä. Kingpinin etuna on hänen jatkuva ruumiillisen kuntonsa harjoittaminen ja suuri koko. Kingpin nostaa useita satoja kiloja ja on kokoonsa nähden hämmästyttävän ketterä sekä nopea. Kingpin on myös useiden taistelulajien mestari, erityisesti sumon, jujutsun ja hapkidon. Hän onkin helposti pitänyt puolensa jopa supervoimaisia vastustajia, kuten Hämähäkkimiestä vastaan.
Kingpin käyttää tyypillisesti kevlarliiviä pukunsa alla. Hän on myös menneisyydessä käyttänyt kävelykeppiään aseena. Kepillä kykeni tällöin ampumaan korkeatehoisen laseriskun, jolla Kingpin kykeni haihduttamaan jopa käsiaseen. Keppi sisälsi myös unikaasua, jonka Kingpin kykeni suihkuttamaan vastustajansa kasvoille. Huomattavan varallisuutensa ja teollisen mahtinsa vuoksi Kingpinillä on ollut aikojen kuluessa käytössään myös monenlaisia muita korkean teknologian laitteita. Aloittaessaan vihanpitonsa Daredevilin kanssa Kingpin on siirtynyt enemmänkin taustavaikuttajaksi rikollisissa suunnitelmissaan.
Fysiikkansa ja laitteidensa lisäksi Kingpin on erinomainen taktikko. Hän on itseoppinut valtiotieteiden tuntija ja kykenee organisoimaan vaivatta valtavat lailliset ja laittomat organisaationsa.
Voimat ja varusteet > Rajoitukset

Kingpin on lievästi sanoen "tukevahko" mieshenkilö ja saa tästä hyvästä alituiseen kuunnella Hämähäkkimiehen vitsejä aina taistelun ohessa. Esimerkkivitsinä "Olet niin läski, että jos saat haavan, siitä valuu rypsiöljyä." Useimmiten tämä raivostuttaa Kingpiniä ja hän äityy virheisiin taistelun kuluessa.
Ultimate Kingpin

Ultimate Marvel -sarjakuvissa Kingpin on muuttunut normaalijatkumon arkkityypistä vain vähän. Hän on New Yorkin rikollisryhmittymien johtaja, tunteeton murhaaja ja pahamaineinen lahjoja. Ultimate-Kingpin on kuitenkin enemmän Hämähäkkimiehen kuin Daredevilin vihollinen.
Kingpin muissa medioissa > Televisio > Hämähäkkimies (1994)

Kingpin esiintyi Hämähäkkimies-animaatiosarjassa tiheään, ja hän oli yhteistyössä monien Hämähäkkimiehen vihollisten kanssa. 
Hämähäkkimies ei aluksi tiennyt, kuka Kingpin oli, mutta sarjan keskivaiheilla Daredevil paljasti totuuden Hämähäkkimiehelle (koska Daredevil luotti Hämähäkkimieheen ja halusi kostaa Kingpinille isänsä kuoleman).
Kingpin on myös sarjan ainut konna, jota ei ikinä napattu (ellei lasketa Carnagea, joka päätyi toiseen maailmaan, Silvermanea, josta tuli vauva ja Alistair Smythea, joka vain halusi isänsä eloon sarjan loppuaikoina). Hänen äänenään oli Roscoe Lee Browne.
Kingpin muissa medioissa > Televisio > Hämähäkkimies (1994) > Henkilöllisyyden selville saaneet hyvät

Sarjassa, muutamat hyvät hahmot saivat selville, että Wilson Fisk oli Kingpin, ja he olivat:
Tiana (jakso 30)
Hämähäkkimies (Peter Parker) (jakso 34)
Mary Jane Watson (jakso 34, ehkä)
Felicia Hardy (Musta Kissa) (jakso 43)
Hobbie Brown (Hiipijä) (jakso 52)
Harry Osborn (Vihreä Menninkäinen II) (jakso 53)
Robbie Robertson (jakso 57)
Jaksot, joissa Kingpin esiintyy:
3 Tappajarobotti,
4 Tappajarobottien paluu,
7 Avaruuden asukas 1/3,
8 Avaruuden asukas 2/3,
11 Menninkäinen 1/2,
12 Menninkäinen 2/2,
14 Kavala Kuusikko 1/2,
15 Kavala Kuusikko 2/2,
17 Hämähäkkimutantti,
18 Mutanttien kosto,
24 Aikakivi,
25 Ajan hammas,
29 Tee toivomus,
30 Mustekalan hyökkäys,
31 Vihreä Menninkäinen,
33 Framed,
34 Mies ilman pelkoa,
35 Lopullinen tappaja,
39 Pilkku,
40 Menninkäissota,
42 Syyllinen,
43 Kissa,
44 Musta Kissa,
47 Herääminen,
48 Vampyyrikuningatar,
50 Mary Janin etsintä,
52 Hiipijä,
53 Häät,
54-58 Kuusi unohdettua soturia -tarinassa,
60 Vesimiehen paluu 2/2 (takauma),
62 The Gauntlet of the Red Skull (takauma),
64 Minä todella, todella vihaan klooneja (toisen maailman Kingpin)
65 Jäähyväiset, Hämähäkkimies (toisen maailman Kingpin)
Kingpin muissa medioissa > Televisio > Hämähäkkimies (2003)

Kingpinin toinen esiintyminen animaatioissa tapahtuu Spider-Man The New Animated series sarjan toisessa jaksossa "Royal Scam". Hahmo perustuu selvästi enemmän Daredevil-elokuvassa nähtyyn versioon, sillä tämä on musta ja Michael Clarke Duncan uusii roolinsa Kingpininä. Tämä versio Kingpinistä syö suuria määriä roskaruokaa, mutta hän on silti fyysisesti tarpeeksi vahva repimään Hämähäkkimiehen seittiä ja on aseistautunut kävelykepillä, joka sisältää laseraseen, kaasusuuttimen ja kyvyn singota heittotähtiä.
Kingpin muissa medioissa > Elokuvat

Michael Clarke Duncan näytteli Kingpiniä vuonna 2003 valmistuneessa Daredevil-elokuvassa. Kuten animaatiosarjassakin, Kingpin on elokuvassa vastuussa Daredevilin isän murhasta. Vaikka Kingpin onkin elokuvassa afroamerikkalainen vastakohtana sarjakuvien kaukaasialaiselle Kingpinille, päätti elokuvastudio kuitenkin hyödyntää Duncania tämän vaikuttavan koon vuoksi. Duncanin suoritus saikin kehuja niin kriitikoilta kuin sarjakuvien ystäviltä.
Elokuvassa Kingpin aloittaa uransa työskentelemällä kätyrinä Fallon -nimiselle gangsterille. Hänen ensimmäinen tehtävänsä oli tappaa nyrkkeilijä Jack Murdock tämän kieltäydyttyä järjestetystä ottelusta. Vuosia myöhemmin Kingpin kohosi kaupungin suurimmaksi rikollispomoksi ja palkkasi Napakympin tappamaan Nikolas Natchioksen. Napakymppi onnistuikin, mutta Kingpin halusi koko perheen kuolevan. Niinpä Napakymppi hyökkäsi Natchioksen tyttären, Elektran kimppuun. Onnistuttuaan Elektran surmaamisessa Napakymppi hävisi Daredevilille. Daredevilin saatua selville Kingpinin identiteetin, hän hyökkäsi Fiskiä vastaan tämän toimistossa. Kingpin voitti Daredevilin ja riisui tämän naamion, saaden selville tämän oikean identiteetin. Daredevil kuitenkin tuhosi koko toimistoa koristavat lasiset vesiputket, jolloin hänen tutka-aistinsa toimi paremmin. Murskaten Kingpinin jalat hän oli jo aikeissa lävistää rikollispomon teräaseella, mutta päätti lopulta, että tämän tekemällä hän vain vajoaisi Kingpinin tasolle. Jättäen Kingpinin odottamaan poliisia Daredevil pakeni paikalta. Kingpin vannoi, ettei jättäisi asiaa tähän.
Kingpin muissa medioissa > Marvel Cinematic Universe

Vincent D’Onofrio näyttelee Wilson Fiskiä / Kingpiniä Marvel Cinematic Universeen (MCU) sijoittuvissa televisiosarjoissa.
Fisk teki ensiesiintymisensä Marvel Televisionin Netflix-sarjassa Daredevil (2015–2018). Sarjan ensimmäisellä tuotantokaudella, hän oli liikemies, joka uskotteli peiteyrityksensä Union Allied Constructionin avulla korjaavansa Hell’s Kitchenin kaupunginosaa New Yorkin taistelun jäljiltä, vaikka oikeasti hän ja hänen oikeankädenmiehensä James Wesley harjoittivat rikollista toimintaa muiden rikollisten sekä korruptoituneiden poliitikkojen ja poliisien kanssa. Hän päätyy kauden edetessä romanttiseen suhteeseen taidekauppias Vanessa Mariannan kanssa, ja pyytää tätä myöhemmin vaimokseen. Asianajaja Matt Murdock auttaa FBI:tä löytämään todisteet Fiskin rikoksista, ja myöhemmin Murdockin supersankari -alter ego Daredevil päihittää hänet kaksintaistelussa, minkä jälkeen hänet ja pidätetään ja tuomitaan Ryker’s Islandin vankilaan. Toisella kaudella, Fisk kuitenkin pyrki vankilasta käsin tuhoamaan kilpailevia rikollisjärjestöjä, ja alkoi ensi kertaa käyttää koodinimeä ”Kingpin”. Hän auttoi Frank Castlea pakoon, jos tämä tekisi sen likaisen työn hänen puolestaan, vaikka Castle vannoi sen jälkeen tappavansa myös Fiskin. Kolmannella tuotantokaudella, Fisk juonittelee itsensä vapaaksi toimimalla FBI:n tiedonantajana. Hän myös manipuloi henkisesti epävakaan Benjamin ”Dex” Poindexterin esiintymään Daredevilinä ja lavastamaan tämän rikolliseksi. Poindexterin yrittäessä murhata työtoverinsa Ray Nadeemin, Fisk saa selville Murdockin olevan oikea Daredevil. Fiskin ja Vanessan häiden aikana, sekä Fiskin petoksen tajunnut Poindexter että Daredevil yrittivät kumpikin hyökätä Fiskin kimppuun. Fisk mursi Poindexterin selän ja uhkasi paljastaa maailmalle Murdockin olevan Daredevil. Mutta Murdock uhkasi paljastaa Vanessan roolin Nadeemin murhassa, jolloin Fiskin ei auttanut kuin antaa itsensä joutua FBI:n pidättämäksi.
Marvel Studiosin MCU-medioissa Fisk esiintyi ensi kertaa Disney+-sarjassa Hawkeye (2021), jossa hän oli pliippauksen aikana rakentanut rikollisimperiuminsa uudelleen. Muun muassa Maya Lopez ja Tracksuit Mafian jäsenet olivat osa tätä rikollisimperiumia. Lisäksi Eleanor Bishop, Kate Bishopin äiti, työskenteli myös Fiskille, maksaakseen New Yorkin taistelussa kuolleen aviomiehensä, Derek Bishopin, velat. Sarjan päätösjaksossa, Eleanor yritti lopettaa yhteistyönsä Fiskin kanssa, minkä vuoksi Fisk yritti tappaa hänet. Kate pysäyttää hänet räjäyttämällä kaikki Clint Bartonin kanssa rakentamansa erikoisnuolet hänen lähettyvillään. Poliisin saavuttua paikalle, Fisk yritti paeta, mutta Maya löytää hänet ja ampuu häntä, kostoksi Fiskin osuudesta Mayan isän ja Tracksuit Mafian entisen johtajan, William Lopezin, kuolemaan.
D’Onofrio palasi Fiskin rooliin myös Disney+-sarjoissa Echo (2024) ja Daredevil: Born Again (2025–).
Kingpin muissa medioissa > Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1968, 1970 | Tom Harvey | Hämähäkkimies |  |  |
| 1981 | Stanley Jones | Spider-Man and His Amazing Friends |  |  |
| 1989 | John Rhys-Davies | The Trial of the Incredible Hulk |  |  |
| 1994–1997 | Roscoe Lee Browne | Hämähäkkimies |  |  |
| 2003 | Michael Clarke Duncan | Hämähäkkimies | Daredevil |  |
| 2015–2016, 2018, 2021, 2024– | Vincent D’Onofrio | Daredevil Hawkeye Echo Daredevil: Born Again |  |  |
| 2018 2020 | Travis Willingham |  |  | Spider-Man Spider-Man: Miles Morales |
| 2018 | Liev Schreiber |  | Spider-Man: Kohti hämähäkkiversumia |  |
Aiheesta muualla

Ihmeiden aika-sivuston osuus Kingpinistä (Arkistoitu – Internet Archive)
Marvel-kustantamon kotisivujen osuus Kingpinistä (englanniksi)
MarvelDatabase-sivuston osuus Kingpinistä (englanniksi)
Spiderfan.org-sivuston osuus Kingpinistä (Arkistoitu – Internet Archive) (englanniksi)
Kingpin Hämähäkkimiehen animaatiosarjassa

Michael Clarke Duncan Kingpininä.
Electrolux

| Electrolux AB |
| --- | --- |

Osake:  OMXS: ELUX B
Markkina-arvo:   n. 70 mrd. SEK (31.12.2016)
ISIN:  SE0000103814
Perustettu:  1919
Toimitusjohtaja:  Jonas Samuelson
Puheenjohtaja:  Ronnie Leten
Kotipaikka:  Tukholma, Ruotsi
Tuotteet:  kodinkoneet
Liikevaihto:   121,1 mrd. SEK (2016)
Liikevoitto:   6,3 mrd. SEK (2016)
Tilikauden tulos:   4,6 mrd. SEK (2016)
Henkilöstö:   55 400 (keskim. 2016)
Kotisivu:  www.electroluxgroup.com
Infobox OKVirheellinen NIMI-arvo: 
Electrolux AB on vuonna 1919 perustettu ruotsalainen kodinkoneita valmistava yritys, joka on maailman suurimpia yrityksiä alallaan myyden vuosittain yli 40 miljoonaa tuotetta yli 150 maahan. Electroluxin tuotevalikoimaan kuuluvat jääkaapit, astianpesukoneet, pyykinpesukoneet, pölynimurit ja liedet. Konsernin tuotemerkkejä ovat muun muassa Electrolux, Elektro-Helios, Eureka, AEG, Frigidaire, Husqvarna, Rosenlew, Volta ja Zanussi.
Electroluxin pääomistaja on ruotsalainen Investor-sijoitusyhtiö, jolla oli vuoden 2017 lopussa omistuksessaan noin 15,5 prosenttia Electroluxin osakemäärästä ja 29,9 prosenttia äänimäärästä.
Historia

AB Lux perustettiin valmistamaan kerosiinilamppuja. Yhtiö laajensi tuotevalikoimaansa ja aloitti muun muassa Lux-pölynimurien valmistuksen 1912. Lux oli yhdistynyt 1910-luvun loppuun mennessä Svenska Elektronin kanssa. Yhtiön nimeksi tuli nyt Elektrolux (myöh. Electrolux).
Electrolux tiedotti syyskuussa 2014 ostavansa yhdysvaltalaisen General Electric -konsernin (GE) kodinkoneyksikön noin 2,6 miljardin euron kauppahinnalla. Kaupan myötä Electrolux tavoitteli vahvempaa asemaa Pohjois-Amerikan markkinoilla ja arvioiden mukaan se olisi nostanut yhtiön markkinaosuuden noin 40 prosenttiin. Electroluxin suunnitelmat kuitenkin kariutuivat vuoden 2015 lopulla General Electricin peruttua kaupan. Yhdysvaltain oikeusministeriö oli halunnut estää kaupan kilpailusäännöksiin vedoten.
Aiheesta muualla

Kuvia tai muita tiedostoja aiheesta Electrolux Wikimedia Commonsissa
Electrolux Group (englanniksi, ruotsiksi)
| n k  OMX Stockholm 30 |
| --- | --- |
 ABB  Alfa Laval  Assa Abloy  Astra Zeneca  Atlas Copco  Autoliv  Boliden  Electrolux  Ericsson  Essity  Evolution  Getinge  Hexagon  Hennes & Mauritz  Investor  Kinnevik  NIBE Industrier  Nordea Bank  Sandvik  SBB  SCA  SEB  Sinch  Sv. Handelsbanken  SKF  Swedbank  Tele2  Telia Company  Volvo 
Päivitetty: 5. tammikuuta 2024
| n k OMX Nordic 40 |
| --- | --- |
 ABB  Alfa Laval  Assa Abloy  Atlas Copco  Astra Zeneca  Boliden  Carlsberg  Coloplast  Danske Bank  DSV  EQT  Ericsson  Essity  Evolution  Genmab  Hexagon  Hennes & Mauritz  Investor  Kone  A. P. Møller-Mærsk  Nordea Bank  Neste  Nibe Insdustrier  Nokia  Novo Nordisk  Novozymes  Ørsted  Pandora  Sampo  Sandvik  SCA  SEB  Sv. Handelsbanken  Stora Enso  Swedbank  UPM-Kymmene  Volvo  Vestas Wind Systems 
Päivitetty: 5. tammikuuta 2024
| Auktoriteettitunnisteet  |
| --- | --- |
Kansainväliset:  ISNI  VIAF 2 
Kansalliset:  Ranska  BnF data  Saksa  Yhdysvallat 2  Tšekki
Antto Hilska

| Henkilötiedot |
| --- | --- | --- | --- |
Syntymäaika: 22. syyskuuta 1993 (ikä 31)
Syntymäpaikka: Pori, Suomi
Pelipaikka: hyökkääjä
Pituus: 180 cm
Seura
Seura: Töölön Taisto
Pelinumero: 8
Junioriseurat
2002–2003: TPV
2004–2006: PP-70
2007–2010: TPV
Seurat
| Vuodet | Seura | O | (M) |
| 2009–2011 | TPV | 22 | (5) |
| 2011–2015 | JJK | 111 | (33) |
| 2011 | → FC Hämeenlinna (laina) | 9 | (1) |
| 2016–2017 | Ilves | 34 | (4) |
| 2017–2021 | Haka | 109 | (18) |
| 2023– | Töölön Taisto | 15 | (5) |
Maajoukkue
| 2010 | Suomi U17 | 1 | (0) |
| 2010–2011 | Suomi U18 | 5 | (0) |
| 2012 | Suomi U20 | 2 | (0) |
| 2012–2013 | Suomi U21 | 4 | (1) |
 Seurajoukkueuran tilastot kattavat vain kansalliset sarjat, päivitetty 23. syyskuuta 2023.
Antto Hilska (s. 22. syyskuuta 1993 Pori) on suomalainen jalkapalloilija, joka edustaa Kolmosessa pelaavaa Töölön Taistoa. Hän on pelipaikaltaan hyökkääjä.
Hilska on Tampereen Pallo-Veikkojen kasvatti. Hän nousi seuran edustusjoukkueen pelaavaan kokoonpanoon kaudella 2010. Kauden päätteeksi hän siirtyi Tampere Unitediin. Ennen kauden 2011 alkua Tampere United suljettiin Veikkausliigasta, ja Hilska teki kolmivuotisen sopimuksen JJK:n kanssa. Hän pelasi kauden 2011 aikana kahdeksassa Veikkausliigan ottelussa, joista kaikissa hän tuli vaihdosta kentälle. Lisäksi hän pelasi lainalla FC Hämeenlinnan Ykkösen joukkueessa. Kaudesta 2017 alkaen Hilska on pelannut Valkeakoskella FC Hakan riviessä ollen mukana vuoden 2019 ryhmässä nostamassa seuraa Veikkausliigaan.
Alkukauden 2013 Hilska oli loukkaantumisen takia sivussa, mutta palasi kentälle loppukaudeksi ja löysi hyvän vireen joukkueen vaikeuksista huolimatta, ollen lopulta JJK:n maalitilaston kärjessä viidellä osumallaan. Hilska on pelannut myös U21-maajoukkueessa.
Aiheesta muualla

Hilska Veikkausliigan sivuilla
Luettelo Lionel Messin urheilusaavutuksista

Lionel Messi on argentiinalainen jalkapalloilija, joka on voittanut ennätykselliset 46 joukkuemestaruutta. Hän on saanut lisäksi muun muassa ennätykselliset kahdeksan Kultaista palloa, kuusi Euroopan Kultaista kenkää ja kolme The Best -palkintoa sekä kaksi MM-kilpailujen parhaan pelaajan Kultaista palloa. Hän on tehnyt urallaan virallisissa otteluissa yli 850 maalia.
Messi pitää 672 maalillaan nimissään ennätyslukemaa yhdelle seuralle, minkä lisäksi hän on Espanjan pääsarjan historian paras maalintekijä ja syöttäjä. Hän teki vuonna 2012 ennätykselliset 91 maalia yhden kalenterivuoden aikana. Lisäksi hän on Argentiinan A-maajoukkueen eniten maaleja tehnyt pelaaja.
Joukkuesaavutukset > Seurajoukkuemestaruudet

| Joukkue | Turnaus | Mestaruuskaudet |
| --- | --- | --- |
| Barcelona | Espanjan pääsarjamestaruus | 10 (2004–2005, 2005–2006, 2008–2009, 2009–2010, 2010–2011, 2012–2013, 2014–2015, 2015–2016, 2017–2018, 2018–2019) |
| Barcelona | Mestarien liiga | 4 (2005–2006, 2008–2009, 2010–2011, 2014–2015) |
| Barcelona | Espanjan supercup | 8 (2005, 2006, 2009, 2010, 2011, 2013, 2016, 2018) |
| Barcelona | Copa del Rey | 7 (2008–2009, 2011–2012, 2014–2015, 2015–2016, 2016–2017, 2017–2018, 2020–2021) |
| Barcelona | UEFA Super Cup | 3 (2009, 2011, 2015) |
| Barcelona | Jalkapallon seurajoukkueiden maailmanmestaruus | 3 (2009, 2011, 2015) |
| Paris Saint-Germain | Ranskan pääsarjamestaruus | 2 (2021–2022, 2022–2023) |
| Paris Saint-Germain | Ranskan supercup | 1 (2022) |
| Inter Miami | Leagues Cup | 1 (2023) |
| Inter Miami | MLS Supporters’ Shield | 1 (2024) |
Lähde:
Joukkuesaavutukset > Maajoukkue > Maailmanmestaruuskilpailut

| Vuosi | Sijoitus | Viite |
| --- | --- | --- |
| 2006 | puolivälierät |  |
| 2010 | puolivälierät |  |
| 2014 | hopeaa |  |
| 2018 | neljännesvälierät |  |
| 2022 | kultaa |  |